**Referat**

**Avlsforeningen for Norske Varmblodstravere**

**Styremøte**

**Dato: 11.12.2013**

**Sted: Bjerke Travbane**

**Innkalling:** Samtlige faste styremedlemmer og varamedlemmer var innkalt

**Tilstede:** Thore Nilsen,Arve Sakariassen, Jo Svenstad og Ann Berit Sagedal

**Forfall:** Gunnar Flåten, Dagfinn Sæthre og Mona Lunde

**Saksliste**

1. Representasjon i DNT’s avlsutvalg
2. Grensepassering for hopper
3. Kjøttavgift ved import
4. Status regnskap/økonomi
5. Forfallstidspunkt for føllavgifter
6. Generalforsamling
7. Hjemmeside
8. Oppdretterpremier(varsel om endring, ref TG nytt)
9. Eventuelt

**Sak1**. Styret finner det naturlig at avlsforeningen har en representant i avlsutvalget

Vedtak: Thore kontakter Atle Larsen om saken.

**Sak 2.** Vi har tidligere fått tilbakemelding om at DNT jobber med saken.

Vedtak: Ann Berit kontakter Anders Järnrot for å få status om fremdrift.

**Sak 3.** Kjøttavgift v/ import av hest. Styret mener at grunnlaget for denne avgiften ikke er tilstede lengre. Den bør derfor fjernes.

Vedtak: Vi kontakter Anders for å høre om DNT jobber med dette, ansvar Ann Berit

**Sak 4.** Siden kasserer har meldt forfall, har vi ikke tilstrekkelig grunnlag for å behandle saken.

Vetak: Thore skaffer oversikt over økonomi og oppdaterte medlemslister.

**Sak 5.** Forfall på føllavgifter kommer svært tidlig i forhold til bl.a oppgjør fra auksjonen som kommer ca medio september. Styret anser at dette kan gi økonomiske utfordringer for oppdrettere.

Vedtak: Styret kan ikke se at vi kan foreta oss noe direkte, men kan oppfordre til avtaler om dette med hingsteholdere. Vi kan oppfordre, bl.a ved å legge ut info på hjemmesiden.

**Sak 6**. Vedtak: Vi tar sikte på å avholde generalforsamling/årsmøte i begynnelsen på mars. Vi sender ut innkalling i første halvdel av januar.

**Sak 7.** Det første opplegget vi hadde med å opprette hjemmeside ble for kostbart. Vi har hatt kontakt med DNT for å få en hjemmeside i deres system, noe vi har fått aksept for.

Vedtak: Vi jobber videre med hjemmeside, Ann Berit kontakter Richard Ekhaugen for å få designet siden.

**Sak 8.** Det er sendt ut signaler fra DNT(ref TGN), om at man også vil vurdere oppdretterpremier i disse stramme budsjettider.

Vedtak: Avlsforeningen må sende en uttalelse til DNT der vi advarer mot kutt utover det som er en naturlig følge av premiekutt.

**Sak 9.** Eventuelt

-Straffegrunnlag for utenlandske/import hester. I dag er det i praksis ingen straffegrunnlag for utenlandske/import hester. Dette ser styret som et problem i forhold til å fremme norsk oppdrett. Vi bør legge oss på samme linje som i Sverige.

Vedtak: Vi jobber videre med dette. Jo ser på hvordan vi kan fronte dette videre.

-Samarbeid med Veikle Balder. Styret er positive til et samarbeid.

Vedtak: Vi ber DNT arrangere et dialogmøte med avlsforeningene for å diskutere aktuelle saker. Ansvar Thore.

Referent

Ann Berit Sagedal